AFRIKAANSE OPSOMMING:Hierdie tesis omskryf die ontwerp en implementasie van 'n data stoor diens. Verskeie gebruikers word bedien deur die diens wat funksioneer in 'n verspreide omgewing: 'n omgewing waar prosesse uitvoer op verskillende masjiene en met mekaar kommunikeer met behulp van boodskappe wat rondgestuur word. Die diens word verskaf deur twee bedieners: die eerste wat funksioneer op 'n blok vlak en die ander wat lers onderhou. 'n Prototipe leer diens is ontwikkel deur middel van 'n basiese leer stoor. Die prototipe het twee funksies verrig: (1) die enkel gebruiker Oberon stelsel is uitgebrei na 'n veelvoudige gebruiker stelsel bruikbaar vir groepwerk in 'n laboratorium omgewing, en (2) 'n stelsel is verskaf wat betroubare en akkurate data kon verskaf vir die ontwerp van die finale stelsel. Oberon werkstasies word gebruik met die leer diens. Die Oberon leer stelsel (ook bekend as die Ceres leer stelsel) stoor normaalweg leers op 'n lokale skyf. Hierdie bestaande stelsel is verander om leers te stoor op 'n eksterne Unix masjien. Leers wat die meeste in gebruik is word in geheue aangehou vir effektiwiteits redes. Die finale weergawe van die stelsel berg skyf blokke in geheue, nie leers nie. Hierdie metode laat dit toe om data te stoor op 'n standaard metode, bruikbaar deur verskillende tipes leer stelsels wat uitvoer op verskeie gebruikers se werkstasies. Die virtuele blok stoor voer uit op 'n aparte masjien en is bereikbaar via 'n netwerk. Die eenvoudige ontwerp van die diens is opsigself aanloklik en behoort betroubaarheid te verbeter. Die hoof bekommernis is effektiwiteit en die hoofdoel van die projek was om te bepaal of hierdie ontwerp effektief genoeg gemaak kon word.